אנדז'יי דודה

אנדז'יי דודה (בפולנית: Andrzej Duda ‏האזנה‏Ⓘ‏; נולד ב-16 במאי 1972) הוא נשיא פולין המכהן. דודה נולד בקרקוב ולמד משפטים באוניברסיטה היגלונית. בשנת 2001 השלים תואר שני וב-2005 השלים את הדוקטורט במשפטים. בשנת 2000 הצטרף למפלגת "איחוד החופש", מפלגה שהגדירה את עצמה כמפלגה ליברלית-דמוקרטית. לאחר שכשלה בבחירות 2001 וחלק מחבריה עברו למפלגת המצע האזרחי, היא התפרקה. בשנת 2005 הצטרף למפלגת "חוק וצדק". בין השנים 2006–2007 שימש כתת-מזכיר המדינה במשרד המשפטים. ואז, בין השנים 2007–2008, היה חבר בבית הדין הממלכתי הפולני. בין השנים 2008–2010, בתקופת נשיאותו של לך קצ'ינסקי, היה דודה מזכיר מדינה במשרד נשיא הרפובליקה הפולנית. בשנת 2010 היה מועמד בבחירות לראשות עיריית קרקוב כמועמד מפלגת "חוק וצדק", אך לא נבחר. בבחירות לפרלמנט 2011 קיבל 79,981 קולות באזור קרקוב, והיה לחבר בסיים. בשנת 2015 התמודד לנשיאות מול ברוניסלב קומורובסקי. בסיבוב הראשון זכה ב-34.5% מהקולות, בעוד יריבו זכה ב-33.1%, אולם מכיוון שאף אחד מהמתמודדים לא צבר תמיכה של יותר מ-50%, נערך סיבוב שני ב-25 במאי. בסיומו זכה דודה בכ-51% מהקולות, וקומורובסקי ב-48%. דודה החל את כהונתו כנשיא ב-6 באוגוסט 2015. דודה ספג ביקורת רבה בטענה שהוא פוגע בדמוקרטיה, בכך שתמך במדיניות הממשלות בראשות מפלגת "חוק וצדק" להעביר סדרת רפורמות שמטרתם להעניק לממשלה שליטה מוחלטת על כל מוסדות השלטון, התקשורת ובתי המשפט. ב-17 בינואר 2017 ביקר דודה בישראל כאורח כבוד של יושב ראש הכנסת יולי אדלשטיין. במהלך הביקור הניח זר על קברו של יוני נתניהו בהר הרצל. בפתח ביקורו אמר דודה כי "האנטישמיות היא מעשה בזוי". בינואר 2018 אישר הפרלמנט הפולני הצעת חוק שיזמה המפלגה שאוסרת לייחס "לעם הפולני או לממשלת פולין" אחריות לרצח העם היהודי בשואה, וכן תאסור על שימוש בביטוי "מחנה השמדה פולני. החוק עורר סערה בישראל ובעולם. בתגובה לביקורת אמר: "זכותנו להיאבק בשקרים כפי שיהודים נאבקו באנטישמיות". בפברואר 2019 הייתה אמורה להתקיים ועידה של קבוצת וישגראד בישראל. בשבוע שלפני, בעת ביקורו בוורשה אמר ראש הממשלה הישראלי בנימין נתניהו כי "פולנים שיתפו פעולה עם הנאצים". דודה הגיב כי "אם נתניהו אמר את הדברים, ישראל אינה מקום טוב להיפגש בו". (בהמשך בוטלה הוועידה.) ביולי 2020 נבחר אנדז'יי דודה לכהונה שנייה כנשיא פולין, לאחר שניצח בבחירות את ראש העיר ורשה רפאל צ'אסקובסקי. דודה זכה ברוב של 51.2%, לעומת 48.8% של יריבו. במהלך קמפיין הבחירות קידם "מצע למען ערכי המשפחה", ונשבע "להגן על ילדים מפני אידאולוגיה להט"בית". דודה התחייב במצע החדש לא לתמוך בנישואי זוגות חד־מיניים או באימוץ ילדים בידי משפחות גאות. בסעיף אחר שהוא קורא "לאסור הפצת אידאולוגיה להט"בית בבתי ספר ובמוסדות ציבור". ב-7 באוקטובר 2023 לאחר מתקפת חמאס על ישראל, קיים דודה שיחה טלפונית עם נשיא מדינת ישראל יצחק הרצוג במהלכה גינה את חמאס, תמך בפעולות שמטרתן להחזיר את הביטחון והצהיר כי לישראל יש זכות להגן על חיי אזרחיה. בינואר 2024 נכנסה המשטרה הפולנית לארמון הנשיאות ועצרה שני מחוקקים - שר הפנים לשעבר וסגנו לשעבר, לאחר שנידונו למאסר ודודה חנן אותם. דודה נשוי לאגתה, מורה לגרמנית בתיכון. מדיה וקבצים בנושא אנדז'יי דודה בוויקישיתוף אתר האינטרנט הרשמי של אנדז'יי דודה (באנגלית) אנדז'יי דודה, ברשת החברתית פייסבוק אנדז'יי דודה, ברשת החברתית אקס (טוויטר) אנדז'יי דודה, ברשת החברתית אינסטגרם אנדז'יי דודה, סרטונים בערוץ היוטיוב אלדד בק, נשיא פולין בראיון ל"ישראל היום": "מרד גטו ורשה הוא חלק מעברנו", באתר ישראל היום, 19 באפריל 2023 איי.פי וניו יורק טיימס, הסקרים פספסו גם בפולין: הנשיא קומורובסקי הפסיד בסיבוב הראשון ליריבו השמרני, באתר הארץ, 11 במאי 2015 גרדיאן ורויטרס, נשיא פולין הודה בתבוסתו בבחירות ליריבו השמרן, באתר הארץ, 25 במאי 2015 אשר מעוז, מעשה באבן, באתר העין השביעית, 6 בפברואר 2017 עופר אדרת, נשיא פולין: פולנים שרצחו יהודים הוציאו עצמם מהעם הפולני, באתר הארץ, 17 בינואר 2017 עופר אדרת, קראו בעברית: החוק הפולני החדש שמעורר סערה בישראל, הארץ https://www.haaretz.co.il/news/world/europe/2018-02-01/ty-article/0000017f-db27-db5a-a57f-db6f35a60000 נשיא פולין משיב לביקורת: זכותנו להיאבק בשקרים כפי שיהודים נאבקים באנטישמיות https://www.haaretz.co.il/news/politics/2018-01-29/ty-article/.premium/0000017f-e1cc-d75c-a7ff-fdcdf1e80000 https://www.haaretz.co.il/news/politics/2019-02-15/ty-article/0000017f-e12f-d7b2-a77f-e32f6fab0000 הארץ, רויטרס וגרדיאן, נשיא פולין דודה ניצח בבחירות את ראש העיר הליברלי של ורשה, באתר הארץ, 12 ביולי 2020 גרדיאן ורויטרס, נשיא פולין אמר כי "האידאולוגיה הלהט"בית" הרסנית יותר מקומוניזם, באתר הארץ, 14 ביוני 2020 https://twitter.com/AndrzejDuda/status/1710727695623975081?t=nC1zppUAaESHq8HrajqERw&s=19 יואב זהבי ברשת x https://twitter.com/Yoav__Zehavi/status/1744899808219852947?t=___yfGMxGia1oqqjzZdmDg&s=19